open-index/open-wikipedia-markdown huggingface dataset:
რინგოლდი

**რინგოლდი** იგივე **რიმგაუდასი** — მითოლოგიური ლიტვის დიდი მთავარი. პალემონიდების მითოსის მიხედვით იყო მინდაუგასის, ლიტვის პირველი მეფის მამა. რინგოლდის მამა იყო სხვა მხრივ უცნობი პიროვნება ალგიმანტასი, რომელიც პირველად იხსენიება ლიტვის ქრონიკონის მეორე რედაქციაში ( 1515 წელი). ალგიმანტასის არსებობის სხვა არავითარი მტკიცებულება არსებობს, გარდა ლიტვის ქრონიკონისა. ქრონიკონის მიხედვით  რინგოლდი დაბრუნდა ნავარუდაკში, მას შემდეგ რაც მდინარე ნემანის ნაპირთან მოჰილნაში მინსკის  სიახლოვეს, მონღოლები დაამარცხა. ეს ბრძოლა შესაძლებელია მართლაც მომხდარიყო, რადგანაც მონღოლები შეიჭრნენ ლიტვაში, მხოლოდ გვიან, 1230 - 1240-იანი წლების მიჯნაზე. ცნობილია, რომ ამ დროისთვის მინდაუგასს  სრული ძალაუფლება ჰქონდა მოპოვებული ლიტვაში. ისევ ლეგენდამ შემოგვინახა ცნობები იმის შესახებ, რომ რინგოლდს ჰყავდა სამი შვილი. მან ნავარუდაკი დაუტოვა თავის ერთ-ერთ შვილ ვაიშვილკასს. თუმცა, სანდო წყაროები გვაწვდიან ცნობებს, რომ ვაიშვილკასი ერქვა მინდაუგასის შვილსაც. ამიტომაც, ლიტვის ქრონიკონის მესამე რედაქციაში (ცნობილია, როგორც ბიჩოვიეკის ქრონიკონი ), რინგოლდი გამოცხადებულია მინდაუგასის მამად, რათა შეესწორებინათ ცხადი უზუსტობა. ეს მითური ვერსია განსაკუთრებით აიტაცეს მარცეი სტრიკოვსკიმ და სხვა შუასაუკუნოვანმა ისტორიკოსებმა, ის დღესაც განაგრძობს არსებობას. ფაქტია ისიც, რომ მინდაუგასის მამის ვინაობა ისტორიულად ცნობილი არ არის. ლივონიური გარითმული ქრონიკონი იხსენიებს მინდაუგასის მამას, როგორც ძლევამოსილ თავადს, თუმცა სახელს არ ახსენებს.

## იხილეთ აგრეთვე 
* პალემონიდები
* მინდაუგასის სახლი

კატეგორია:ლიტვის დიდი მთავრები
დილემა

**დილემა** (ბერძნ. δί-λημμα) — დასკვნა ან მსჯელობა, რომელიც შეიცავს ორ, ერთმანეთის გამომრიცხავ დებულებას, რომელთაგან ერთ-ერთის არჩევა აუცილებელია. ასევე გადატანითი მნიშვნელობით დილემას უწოდებენ მდგომარეობას, როდესაც ადამიანი იძულებულია მისთვის არასასურველი შესაძლებლობიდან აირჩიოს ერთ-ერთი.

## იხილეთ აგრეთვე 
*პარადოქსი

## ლიტერატურა 
* ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 235

კატეგორია:ფილოსოფია
კატეგორია:ფილოსოფიური ტერმინები
ოკულტიზმი

**ოკულტიზმი** ( — საიდუმლო, ფარული) — მისტიკურ მოძღვრებათა საერთო სახელწოდება. ოკულტიზმის მიხედვით ბუნებაში არსებობენ იდუმალი ზებუნებრივი ძალები, რომლებთანაც ადამიანებს შეუძლიათ დაამყარონ ურთიერთობა მაგიური მოქმედებით, ჯადოსნობით და მისნობით. 

ოკულტიზმის განუყოფელ ნაწილებად ითვლება მაგია, ექსტრასენსორიკა, ასტროლოგია, ნუმეროლოგია, ქირომანტია, გააზრებული სიზმრები, შელოცვა, მკითხაობა და ა.შ.

## რელიგია და ოკულტიზმი
ბევრ რელიგიაში პარანორმალურ და ზებუნებრივ მოვლენებს აღიქვამენ, როგორც შეუძლებელს ჩვეულებრივი ადამიანისთვის; ამიტომ ოკულტიზმი მიღებულია, როგორც ეშმაკის ცდუნება.

## რესურსები ინტერნეტში
* „ოკულტიზმი“, საქართველოს პარლამენტის ეროვნული ბიბლიოთეკა

*
პრაგმატიზმი

[მინი|[ჩარლზ პირსი ამერიკელი ერუდიტი რომელმაც პირველმა ჩამოაყალიბა პრაგმატიზმის განსაზღვრება]]
**პრაგმატიზმი**  (ბერძ. მოქმედება) — სუბიექტურ–იდეალისტური ფილოსოფიური მოძღვრება, პოზიტივიზმის თავისებური სახე. წარმოიშვა აშშ-ში XIX ს-ის 70-იან წლებში, რომელიც ჭეშმარიტებად აღიარებს იმას, რაც პრაქტიკულად სასარგებლოა და არა ობიექტურ ჭეშმარიტებას. ეს მიმართულება განავითარა მეტაფიზიკურმა კლუბმა, რომლის წევრებიც იყვნენ: ჩარლზ პირსი, უილიამ ჯეიმსი, ჩანსი რაიტი, ჯონ დიუი და ჯორჯ მიდი.

## ლიტერატურა 
* John J. Stuhr, ed. ''One Hundred Years of Pragmatism: William James's Revolutionary Philosophy''  (Indiana University Press; 2010) 215 pages; Essays on pragmatism and American culture, pragmatism as a way of thinking and settling disputes, pragmatism as a theory of truth, and pragmatism as a mood, attitude, or temperament.

## რესურსები ინტერნეტში 
* Pragmatism Cybrary
* Arisbe: The Peirce Gateway 
* Center for Dewey Studies 

## სქოლიო
კატეგორია:ფილოსოფია
დოვსპრუნკი

**დოვსპრუნკი** იგივე **დაუსპრუნგასი** — ლიტვის დიდი მთავარი 1219-1235 წლებში. იგი იყო მინდაუგასის უფროსი ძმა, რომელიც მხოლოდ ერთხელ, გალიცია-ვოლინიის სამშვიდობო შეთანხმებაში მოხსენიება 1219 წელს ლიტვის 21 ადრეულ მთავარს შორის, როგორც ერთ-ერთი ყველაზე ხნიერი (დანარჩენი ოთხი მთავარი უნდა იყოს ზივინბუდასი, დაუიოტასი, მინდაუგასი და ვილიგაილა). მას შემდეგ რაც გაირკვა, რომ დაუსპრუნგასი არის მინდაუგასის ერთადერთი ცნობილი ძმა, მიიჩნევენ, რომ სწორედ დაუსპრუნგასი არის მინდაუგასის ძმისშვილების, ედივიდასისა  და ტაუტვილასის, მამა. თუ ეს ვარაუდი ჭეშმარიტია, მაშინ სიმართლეს  შესაბამება ისიც, რომ დაუსპრუნგასი არის დანიელ გალიციელის სიმამრი და ცოლად ჰყავდა ვიკინტასის და. ცნობილია ისიც, რომ მინდაუგასმა მოკლა თავისი ნათესავი ძალაუფლების მოსაპოვებლად. და რადგანაც, დაუსპრუნგასი არ მოიხსენიება არცერთ სხვა წყაროში, ზოგიერთი მიანიშნებს, მინდაუგასმა მოკლა დაუსპრუნგასი. ამ მოსაზრების მცდარობას მისი მოწინააღმდეგენი  ასაბუთებნ იმით, რომ დაუსპრუნგასის შვილები მისი გარდაცვალების შემდეგაც, 1248 წელსაც, მართავენ საგვარეულო მიწებს.

კატეგორია:ლიტვის დიდი სამთავრო
კატეგორია:ლიტვის დიდი მთავრები
კატეგორია:დაბადების წელი უცნობია
შვარნი

**შვარნი** აგრეთვე ცნობილია თავისი ქრისტიანული სახელით **იოანე**, იყო გალიციის თავადი, ხოლმის მთავარი ( 1264- 1269 წლებში  და ლიტვის დიდი მთავარი ( 1267-1269 წლებში. მისი მამა იყო დანიელ გალიციელი, ხოლო ცოლად ჰყავდა მინდაუგასის ასული. ამგვარად, იგი მჭიდროდ იყო დაკავშირებული ლიტვასთან. 1262 წელს შვარნი დაეხმარა ლიტვას მასურიის წინააღმდეგ. მამის გარდაცვალების შემდეგ მემკვიდრეობით მიიღო ხოლმი. იმ დახმარების სანაცვლოდ, რომელიც გაუწია ვაიშვილკასს, მამამისის მკვლელებზე შურისძიებასა და ლიტვის დიდი მთავრის ტიტულის დაბრუნებაში, მიიღო ნავარუდაკი. მას შამდეგ, რაც დაუბრუნდა სამონასტრო ცხოვრებას 1267 წელს შვარნი ლიტვის დიდი მთავარი გახდა. ორიოდ წელიწადში იგი ჩამოაგდო ტროიდენიმა. შვარნი გარდაიცვალა 1269 ან 1271 წელს და დაკრძალულია ხოლმში. 

კატეგორია:ლიტვის დიდი სამთავრო

კატეგორია:ლიტვის დიდი მთავრები
ტროიდენი

**ტროიდენი** (გარდაიცვალა 1282 წელს) იყო ლიტვის ერთ-ერთი უმნიშვნელოვანესი მთავარი ( 1269- 1282 ) XIII საუკუნეში.

კატეგორია:ლიტვის დიდი მთავრები
უტრეხტი

**უტრეხტი** () — ქალაქი ნიდერლანდებში, უტრეხტის პროვინციის დედაქალაქი და ყველაზე ხალხმრავალი ქალაქი. 2010 წლის მონაცემებით, ქალაქის მოსახლეობა 307 081 ადამიანს შეადგენდა და სიდიდით მე-4 ქალაქია ნიდერლანდებში.

უტრეხტი VIII საუკუნიდან მოყოლებული ნიდერლანდების რელიგიური ცენტრი იყო. ამჟამად უტრეხტის ეპისკოპოსი ყველაზე მნიშვნელოვანი კათოლიკური ლიდერია ნიდერლანდებში.

ქალაქის ძველი, ცენტრალური ნაწილი ადრეული შუა საუკუნეების მრავალ ნაგებობას მოიცავს. გარკვეული პერიოდის განმავლობაში, უტრეხტი ჩრდილოეთ ნიდერლანდების ყველაზე მნიშვნელოვანი ქალაქი იყო, სანამ ამსტერდამი ქვეყნის ურბანული და კულტურული ცენტრი გახდებოდა.

ქალაქში მდებარეობს ნიდერლანდებში ყველაზე დიდი, უტრეხტის უნივერსიტეტი.

## რესურსები ინტერნეტში 
* ოფიციალური საიტი 
* Official website of the city  
* Mobile website of the city 
* CU 2030, redevelopment of the Utrecht Central railroad station area
* [City map](https://web.archive.org/web/20071109042350/http://www3.utrecht.nl/vgi/zoek.cfm?straatnaam=Domplein_(_Utrecht_)&xco=136775.243&yco=455868.011&schaal=1200)
* Map of the whole province, about equal detail as the map above

კატეგორია:ნიდერლანდების ქალაქები
კატეგორია:მსოფლიო მემკვიდრეობის ძეგლები ნიდერლანდებში
Strawberries Oceans Ships Forest

***Strawberries Oceans Ships Forest*** — ინგლისელი მუსიკოს პოლ მაკ-კარტნის და პროდიუსერ Youth-ის პროექტ The Fireman-ის 1994 წლის სტუდიური ალბომი. ეს არის პროექტის სადებიუტო დისკი, რომელსაც განსაკუთრებული პოპულარობა არ ჰქონია. პროექტი შეიქმნა, როდესაც მაკ-კარტნიმ სთხოვა გლოვერს, მისი ალბომის *Off the Ground* სიმღერების რემიქსები შეექმნა.

## სიმღერების სია
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1994 წლის სადებიუტო ალბომები
კატეგორია:The Fireman-ის ალბომები
კატეგორია:Parlophone-ის ალბომები
კატეგორია:Capitol Records-ის ალბომები
კატეგორია:ალბომები პოლ მაკ-კარტნის პროდიუსერობით
კატეგორია:ალბომები მარტინ გლოვერის პროდიუსერობით
სოლიფსიზმი

**სოლიფსიზმი** ( - *ერთი* და ipse - *თვითონ*) — სუბიექტური იდეალიზმის უკიდურესი ფორმა, რომლის თანახმადაც, უარყოფილია ობიექტური რეალობის არსებობა. სოლიფსიზმი ერთადერთი ნამდვილად არსებული ინდივიდუალური ცნობიერებაა. არსებობს მხოლოდ „მე“, ხოლო გარესამყარო, მათ შორის სხვა ადამიანებიც, მისი წარმოდგენაა. ასეთია სოლიფსიზმის ძირითადი პრინციპი. სოლიფსიზმი თანამიმდევრული ფორმით მეტად იშვიათად გვხვდება ფილოსოფიის ისტორიაში. იგი იმდენად აშკარად ეწინააღმდეგებოდა მეცნიერებასა და ადამიანის პრაქტიკულ საქმიანობას, რომ მის პირდაპირ დაცვას თითქმის არავინ ცდილობდა. ამიტომ იგი უმთავრესად არსებობდა როგორც სუბიექტური იდეალიზმიდან გამომდინარე შედეგი.

## იხილეთ აგრეთვე 
*ეგოიზმი
*ანათემა
*ტვინი კოლბაში
*ემპირიზმი

## ლიტერატურა 
კატეგორია:ფილოსოფიური მიმდინარეობები
სანტა კროჩეს ბაზილიკა

thumb|250px|სანტა კროჩეს ბაზილიკა, ფასადი
**სანტა კროჩეს ბაზილიკა** () — ფრანცისკანული ეკლესია ფლორენციაში, ცნობილი ჯოტოს ფრესკებით და გამოჩენილი იტალიელების საფლავებით.

ბაზილიკა წარმოადგენს ყველაზე დიდ ფრანცისკანულ ეკლესიას მსოფლიოში. შენობის არქიტექტორად მიჩნეულია არნოლფო დი კამბიო.

ბაზილიკა აშენდა ქალაქის კედლებს გარეთ მდგომი პატარა ეკლესიის ადგილას, რომელიც ფრანცისკანელებმა ააშენეს წმინდა ფრანჩესკო ასიზელის სიკვდილის შემდეგ.

ტაძარი შენდებოდა 90 წლის განმავლობაში, 1295-1385 წლებში.

## რესურსები ინტერნეტში
* ოფიციალური საიტი

კატეგორია:იტალიის ეკლესიები
ზარასაის რაიონი

**ზარასაის რაიონი**  () — რაიონი ჩრდილო-აღმოსავლეთ ლიეტუვაში, უტენის მაზრაში. 

## დასახლებული პუნქტები
* 2 ქალაქი  – დუსეტოსი და ზარასაი;
* 2 დაბა – ანტალეპტე და ტურმანტასი;
* 793 სოფელი.

მოსახლეობის რაოდენობა (2001):
* ზარასაი – 8 365
* უჟტილტე – 1 079
* დუსეტოსი – 914
* სალაკასი – 604
* დიმიტრიშკესი – 470
* ანტაზავე – 461
* ტურმანტასი – 397
* ავილიაი – 373
* ანტალეპტე – 359
* დეგუჩიაი – 324

## თვითმმართველობა
რაიონი მოიცავს 10  სამამასახლისოს:
* ანტალეპტეს () 
* ანტაზავეს () 
* დეგუჩიაის () 
* დუსეტოსის () 
* იმბრადასის () 
* სალაკასის () 
* სუვეკასის ()
* ტურმანტასის ()
* ზარასაის ()
* ზარასაის საქალაქო () 

კატეგორია:ლიეტუვის რაიონები
იონავის რაიონი

**იონავის რაიონი** () — რაიონი ცენტრალურ ლიეტუვაში, კაუნასის მაზრაში.

## დასახლებული პუნქტები 
* 1 ქალაქი – იონავა;
* 3 დაბა– პანოტერიაი, რუკლა და ჟეიმიაი;
* 277 სოფელი.

მოსახლეობის რაოდენობა (2001):
* იონავა – 34 954
* რუკლა – 2 376
* უპნინკაი– 1 019
* ჟეიმიაი – 962
* შვეიცარია– 848
* უჟუსალიაი– 844
* ბუკონისი– 657

კატეგორია:ლიეტუვის რაიონები
იონიშკის რაიონი

**იონიშკის რაიონი** () — რაიონი ჩრდილოეთ-დასავლეთ ლიეტუვაში, შიაულიაის მაზრაში.  

## დასახლებული პუნქტები 
* 2 ქალაქი – იონიშკისი და ჟაგარე;
* 2 დაბა – კრიუკაი და სკაისტგირისი;
* 290 სოფელი.

მოსახლეობის რაოდენობა (2001):
* იონიშკისი – 11 329
* ჟაგარე – 2 312
* სკაისტგირისი – 964
* კრიუკაი – 602
* იურდაიჩიაი – 578
* გატაუჩიაი – 562
* ბარუნაი – 552
* რუდიშკიაი – 471
* ლინკაიჩიაი – 462
* კალნელისი  – 451

## თვითმმართველობა
რაიონი მოიცავს 10 სამამასახლისოს: 
* გაიჟაიჩიაის () 
* გატაუჩიაის () 
* იონიშკისის () 
* კიაპალიაისკის  () 
* კრიუკაის () 
* რუდიშკიაის ()
* სატკუნაის () 
* საუგელაუკის  () 
* სკაისტგირისის () 
* ჟაგარეს () 

კატეგორია:ლიეტუვის რაიონები
ლივები

thumb|200px|ლივების ეროვნული დროშა**ლივები** — ფინურ-უნგრული წარმოშობის ტომები (რუსულ მატიანეებში „ლიბ“). უძველეს ხანაში სახლობდნენ თანამედროვე ჩრდილოეთ და დასავლეთ ლატვიის ტერიტორიაზე. IX-XII საუკუნეებში ლატვიის რიგის ყურის მომიჯნავე ტერიტორიები ეკავათ. მათი მთავარი საქმიანობა იყო მიწათმოქმედება. დიდ როლს თამაშობდა თევზჭერა, ტყიური მეფუტკრეობა, აგრეთვე ვაჭრობა. ამჟამად მათი შთამომავლები წარმოადგენენ მცირერიცხოვან ეთნიკურ ჯგუფს, რომლებიც ცხოვრობენ ლატვიაში ბალტიის ზღვის სანაპიროზე, ვენტსპილსის რაიონში.

## ლიტერატურა 
კატეგორია:ლატვია
კატეგორია:ეთნიკური ჯგუფები
მაგადი

**მაგადი** () — მლაშე ტბა კენიაში, ფართობი 300-900 კმ². მდებარეობს აღმოსავლეთ აფრიკის რღვევების ზონაში. მაგადის ფსკერზე ქემოგენური გზით წარმოქმნილი 3,5-4 მეტრი სისქის ტრონის (წყლიანი ნატრიუმის კარბონატი) ფენაა, რომლის გადამუშავებით იღებენ კალცინირებულ სოდას. ტრონის საერთო მარაგია დაახლოებით 200 მლნ ტონა. ტბის აუზის ამომშრალ ნაწილში ქვამარილების შრეებია. 

## რესურსები ინტერნეტში 
* მაგადის ტბა -ინფორმაცია

კატეგორია:კენიის ტბები
კატეგორია:ტბები ანბანის მიხედვით
მაი-ნდომბე

**მაი-ნდომბე** (; 1973 წლამდე ლეოპოლდ II-ის ტბა) — ტბა კონგოს დემოკრატიულ რესპუბლიკაში, კონგოს ღრმულის ცენტრალურ ნაწილში. ფართობი 2325 კმ². (წვიმების დროს 8200 კმ²-მდე), საშუალო სიღრმე 2,5-5 მეტრი, მაქსიმალური — 7 მ. ნაპირები შეჭრილ-შემოჭრილია, დაჭაობებული, დაფარულია ეკვატორული ტყით. უდიდესი წყლის დონეები სექტემბერ-ოქტომბერშია, ტბიდან გამოედინება მდინარე ფიმი (მდინარე კასაის შენაკადი, კონგოს აუზი). ტბა 1882 წელს აღმოაჩინა ჰენრი სტენლიმ. განვითარებულია თევზჭერა. იყენებენ სანაოსნოდ.

## ლიტერატურა
კატეგორია:კონგოს დემოკრატიული რესპუბლიკის ტბები
კატეგორია:ტბები ანბანის მიხედვით
The Fireman

**The Fireman** — ინგლისელი მუსიკოს პოლ მაკ-კარტნისა და მარტინ გლოვერის (Youth) მუსიკალური პროექტი, რომელიც არსებობს 1993 წლიდან. მუსიკოსების თანამშრომლობის მანძილზე დღემდე გამოცემული სამი სტუდიური ალბომი, ჩაწერილი ელექტრონული ემბიენტური მუსიკის ჟანრში. ამ ალბომებიდან ყველაზე მეტად აღსანიშნავია 2008 წლის წარმატებული *Electric Arguments*.

2009 წლის თებერვალში გაიხსნა დროებითი რადიოსადგური Fireman Radio, რომელიც პროექტის მუსიკას მიეძღვნა.

## დისკოგრაფია 
### ალბომები 
* *Strawberries Oceans Ships Forest* (1993)
* *Rushes* (1998)
* *Electric Arguments* (2008)  ბრიტანეთი #79; აშშ #67

### სინგლები 
* "Bison (long one)" (1998)
** ფირფიტიდან "Fluid"
* "Fluid (out of body and mind mix)" (1999)
* "Fluid (out of body mix)" (1999)
* "Fluid (out of body with sitar mix)" (1999)
** ეს მიქსები აღებულია დისკიდან "Fluid - Nitin Sawhney Remixes"
* "Lifelong Passion (Sail Away)" (2008)
* "Sing the Changes" (2008)
* "Dance Til We're High" (2009)

## რესურსები ინტერნეტში 
* პროექტის ოფიციალური საიტი 
* The Fireman პორტალზე Youtube
* Fireman Radio 

The Fireman
კატეგორია:ემბიენტი
კატეგორია:ინგლისური ელექტრონული ჯგუფები
ტაიკა

**ტაიკა** (იაპ. 大化, სიტყვასიტყვით — დიდი ცვლილება) — იმპერატორ კოტოკუს (645-654) გამგებლობის პირველი ნახევრის წლების (645-650) სახელწოდება იაპონურ ოფიციალურ წელთაღრიცხვაში. ამ წლებში ჩატარდა რიგი რეფორმები, რომლებიც ისტორიულ ლიტერატურაში „ტაიკის გადატრიალებით“ ან „ტაიკის რეფორმებითაა“ ცნობილი. ამ რეფორმების შედეგად იაპონიაში შეიქმნა ადრინდელი ფეოდალური ცენტრალიზებული სახელმწიფო. მთელი მიწა სახელმწიფოს საკუთრებად გამოცხადდა და მეთემეებს აძლევდნენ ნადელის სახით. გლეხებს უნდა გადაეხადათ მძიმე გადასახადი და შეესრულებინათ შრომითი ბეგარა. აგრარულ ურთიერთობათა სფეროში ცვლილებებს თან ახლდა სახელმწიფო გამგებლობის ძლიერი ცენტრალიზებული აპარატის შექმნა, გვარტომობრივი წყობის გადმონაშთების ლიკვიდაცია, „ტაიკის რეფორმები“ იურიდიულად გაფორმდა ტაიჰორიოს კოდექსში (701).

კატეგორია:იაპონიის ისტორია
ტალავერი

**ტალავერი** — ხის ან რკინაბეტონის ბოძებით აგებული და ვაზით გადახურული საჩრდილობელი. მაღლარი მევენახეობის ერთ-ერთი უძველესი ფორმაა საქართველოში. სატალავრე ვაზი ლაღად იზრდება და უხვმოსავლიანია, მსხვილი მტევნები აქვს. ტალავერის სიცოცხლის ხანგრძლივობა 200—300 წელს აღწევს.

## ლიტერატურა
კატეგორია:მევენახეობა
ტალავერი (მრავალმნიშვნელოვანი)

**ტალავერი** შეიძლება ნიშნავდეს:
* ტალავერი — ვაზით გადახურული საჩრდილობელი;
* ტალავერი — სოფელი ბოლნისის მუნიციპალიტეტში.
Wings over America

***Wings over America*** — როკ-ჯგუფ Paul McCartney and Wings-ის საკონცერტო ალბომი, გამოცემული 1976 წლის 10 დეკემბერს.

თავდაპირველად ჯგუფს სურდა ორდისკიანი საკონცერტო ჩანაწერის გამოცემა, მაგრამ გამოჩნდა ბუტლეგი სათაურით *Wings From The Wings*. ამან პოლ მაკ-კარტნის გადააწყვეტინა, გამოეცა სამდისკიანი სრული ჩანაწერი 21, 22 და 23 ივნისის კონცერტების ჩანაწერით.

## სიმღერების სია
### 2013 წლის რემასტერი
*Wings over America* 2013 წელს გამოიცა სხვადასხვა სახით:
***სტანდარტული გამოცემა** - 2 დისკი: ორიგინალური 28 სიმღერიანი ალბომი
***გრამფირფიტა** - 3 გრამფირფიტა
***დელუქს-ყუთი** 3-CD/1-DVD; ორიგინალური ალბომი, დამატებები, DVD *Wings Over the World*, 112 გვერდიანი წიგნი, სუვენირები, 60 გვერდიანი ფოტოალბომი, 80 გვერდიანი წიგნაკი ჩანახატებით და მთელი მასალის ჩამოსატვირთი ბმული
***რემასტერი - ექსკლუზიური 12" სინგლი** "Maybe I'm Amazed" (აგრეთვე იყიდებოდა გრამფირფიტების დღეს)
***Rockshow** - DVD და Blu-ray - 35 მილიმეტრიანი ფირიდან აღდგენილი, 5.1 ჟღერადობით წარმოდგენილი ფილმი.

#### დისკები 1 და 2 (სტანდარტული გამოცემა)
მხარეები 1-3 წარმოდგენილია პირველ დისკზე, ხოლო მხარეები 4-6 – მეორეზე.

ყველა სიმღერა მანამდე გამოუცემელი იყო. ჩაწერილია კონცერტზე სან-ფრანცისკოში (Cow Palace).

## ჩარტები და სერტიფიცირებები 
### ყოველკვირეული ჩარტები
### ყოველკვირეული ჩარტები (ხელახალი გამოცემა)
### წლის საბოლოო ჩარტები
### სერტიფიცირებები 
## სქოლიო 
კატეგორია:Wings-ის ალბომები
კატეგორია:1976 წლის საკონცერტო ალბომები
კატეგორია:პოლ მაკ-კარტნის საკონცერტო ალბომები
კატეგორია:Parlophone-ის საკონცერტო ალბომები
კატეგორია:Capitol Records-ის საკონცერტო ალბომები
კატეგორია:Columbia Records-ის საკონცერტო ალბომები
კატეგორია:ალბომები პოლ მაკ-კარტნის პროდიუსერობით
კატეგორია:ალბომები Hipgnosis-ის გარეკანის დიზაინით
ტანიე

**ტანიე** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარეების ხევსურეთის არაგვისა და არღუნის სათავეებში. გაწოლილია კალოთანის უღელტეხილის აღმოსავლეთით. სიმაღლე ზღვის დონიდან 3499 მ. ტანიე აგებულია ქვედიაურული თიხაფიქლებითა და ქვიშაქვებით. მთის კალთები შემოსილია სუბალპური და ალპური მდელოებით.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
პეროქსიდი

[მინი|პეროქსიდების ტიპები: პეროქსიდ იონი, [ორგანული პეროქსიდი, ორგანული ჰიდროპეროქციდი, პეროქსიდის მჟავა.]]
**პეროქსიდი** — ჟანგბადშემცველ ნაერთთა განსაკუთრებული ჯგუფია. ოქსიდებისაგან განსხვავებით, პეროქსიდში ჟანგბად–ატომები ერთმანეთსაც უკავშირდება და წარმოქმნის პეროქსიდ ჯგუფს. მაგალითად, წყალბადის პეროქსიდის მოლეკულური ფორმულაა **H2O2**, სტრუქტურული ფორმულა კი **H - O - O - H**. ნატრიუმის პეროქსიდის მოლეკულური ფორმულაა Na2O2, სტრუქტურული ფორმულა კი **Na - O - O -Na** და ა. შ.

## ფიზიკური თვისებები
წყალბადის პეროქსიდი უფერო, წყალში კარგად ხსნადი სითხეა. აფთიაქებში წყალბადის ზეჟანგის სახელწოდებით იყიდება მისი 3%-იანი ხსნარი. წყალბადის პეროქსიდის 30%-იან წყალხსნარს პერჰიდროლი ეწოდება.

## იხილეთ აგრეთვე 
*ოზონი

კატეგორია:პეროქსიდები
ატომური მასა

**ატომური მასა**, *ატომური წონა* (*m*a) — მასის ატომური ერთეულებით გამოსახული ატომის მასის მნიშვნელობა. ერთეულთა საერთაშორისო სისტემაში წონის ერთეულია — კილოგრამი, თუმცაღა ფაქტობრივად გამოიყენება სისტემგარეშე ერთეული — მასის ატომური ერთეული.

ატომური მასის გაზომვისათვის განსაკუთრებული სიდიდის გამოყენება იმასთანაა დაკავშირებული, რომ ატომთა მასა ძალიან მცირეა (10−22 — 10−24 გ) და გრამებში მისი გამოსახვა მოუხერხებელია. ატომური მასის ერთეულად მიღებულია ნახშირბადის 12C იზოტოპის ატომის მასის 1/12 ნაწილი. ნახშირბადის ერთეულის (ნ. ე.) მასა (1,66043±0,00031)·10−24 ტოლია. აღნიშNული სისტემგარეშე მასის საზომი ერთეულმა მიიღო სახელწოდება — მასის ატომური ერთეული (მ. ა. ე.) ან დალტონი.

## ისტორია
ატომური მასის ცნება ჯ. დალტონმა შემოიტანა 1803 წელს. მასვე ეკუთვნის ატომური მასის განსაზღვრის პირველი ცდები. ჯ. დალტონმა ატომური მასის ერთეულად წყალბადის ატომის მასა (წყალბადის სკალა) მიიღო. 1906 წელს ატომური მასის ერთეულად ქიმიკოსებმა ჟანგბადის ატომური მასის 1/16 ნაწილი (ჟანგბადის სკალა) მიიღეს. მოგვიანებით, ჟანგბადის იზოტოპების (16O, 17O, 18O) აღმოჩენის შემდეგ, შემოიღეს ორი სკალა: ქიმიური, რომლის მიხედვით ატომურ მასას გამოსახავდნენ ბუნებრივი ჟანგბადის ატომური მასის საშუალო მნიშვნელობის 1/16 ნაწილის ტოლი ერთეულით, და ფიზიკური , რომლის მიხედვით ატომური მასის ერთეულად მიღებული იყო ჟანგბადის იზოტოპის 16O ატომური მასის 1/16 ნაწილი. ორი სკალის გამოყენება უხერხულობას ქმნიდა, ამიტომ 1961 წლიდან მიღებულია ერთიანი, ნახშირბადის სკალა. უნიფიცირებული ნახშირბადის სკალით მოცემული ატომური მასა 1,000043-ჯერ მეტია, ვიდრე ქიმიური სკალით განსაზღვრული ატომური მასის მნიშვნელობა. ატომური მასის ზუსტი (0,001%-მდე უფრო ზუსტი) განსაზღვრა შეიძლება მას-სპექტროსკოპული მეთოდით.

## სტანდარტული ატომური მასა
ქიმიური ელემენტის ატომური მასა (ასევე „საშუალო ატომური მასა“, „სტანდარტული ატომური მასა“) წარმოადგენს, ამ კონკრეტული ელემენტის, ბუნებაში არსებულ ყველა სტაბილური და არასტაბილური ელემენტთა საშუალო შეწონილ მასას, მათი დედამიწის ქერქსა და ატმოსფეროში გავრცელების პროპორციულად. სწორედ აღნიშნული ატომური მასის სიდიდეა წარმოადგენილი დ. მენდელეევის ელემენტთა პერიოდულ სისტემაში. მონოიზოტოპური ელემენტთათვის (როგორებიცაა: იოდი, ოქრო და სხვ.) ელემენტის ატომური მასა ემთხვევა ბუნებაში არსებულ მის ერთადერთი იზოტოპის ატომურ მასას. ბუნებაში არარსებულ და სინთეზირების გზით მიღებულ იმ ელემენტთა ატომური მასები (როგორებიცაა: ტეხნიცი, კიური და სხვ.), ელემენტთა პერიოდულ სისტემაში პირობითად წარმოდგენილია აღნიშნული ელემენტის ყველაზე სტაბილური იზოტოპი კვადრატულ ფრჩხილებში.

ატომური მასების ყველაზე ზუსტი სიდიდეები ქვეყნდება იუპაქის ეგიდით გამოცემულ პუბლიკაციებში.

## ატომის ფარდობითი მასა
ატომის ფარდობითი მასა (მოძველებული სახელწოდება — ატომური წონა) — ატომის მასის მნიშვნელობა, გამოხატული მასის ატომურ ერთეულებში, განისაზღვრება, როგორც მოცემული ელემენტის ატომის ფარდობა ნახშირბადის იზოტოპის 12C ნეიტრალური ატომის 1/12- თან.

## მოლეკულური (მოლური) მასა
მოლეკულის მასის მნიშვნელობა, რომელიც გამოსახულია მასის ატომური ერთეულებით, უდრის მოლეკულის შემადგენლობაში შემავალი ყველა ატომის მასების ჯამს.

## ლიტერატურა
კატეგორია:ქიმია
ფუძე

**ფუძე** () — რთული ნივთიერება, რომლის მოლეკულა შედგება მეტალის ატომისა და მასთან შეერთებული ჰიდროქსილის ერთი ან რამდენიმე ჯგუფისაგან. **ფუძეები** ისეთი ელექტროლიტებია, რომლებიც წყალხსნარებში დისოცირდება და წარმოქმნის ჰიდროქსილიონებს. მაგ:
::::::::::::::**KOH ↔ K+ + OH-**
::::::::::::::**NH4OH ↔ NH4+ + OH-**
როგორც ჩანს. ფუძეების დისოციაცია წყალხსნარებში წარმოიქნება მეტალის იონები და ჰიდროქსილ–იონები. ჰიდროქსილ–იონთა რაოდენობა ფუძის მოლეკულაში მის მჟავურობას განსაზღვრავს. მაგალითად: NaOH ერთმჟავური ფუძეა, Ba(OH)2 — ორ მჟავურია.

ფუძეთა ძალა დამოკიდებულია მათი დისოციაციის ხარისხზე.

## ფიზიკური თვისებები 
ფუძეები მყარი ნივთერებებია, რომელსაც სხვადასხვა შეფერილობა აქვს, მაგალითად ნატრიუმის ჰიდროჟანგი NaOH, კალიუმის ჰიდროჟანგი KOH, კალციუმის ჰიდროჟანგი Ca(OH)2 თეთრია, რკინის ჰიდროჟანგი Fe(OH)3 მურა წითელია, კობალტის ჰიდროჟანგი Co(OH)3 ვარდისფერია. მეტალების მეტი წილი წყალში უხსნადია. კარგად იხსნება წყალში ნატრიუმის, კალიუმის, ბარიუმის და შედარებით ნაკლებად კალციუმის ჰიდროჟანგები.

## ქიმიური თვისებები 
ფუძეები იყოფა ორ ჯგუფად: წყალში ხსნად და უხსნად ფუძეებად. 

წყალში ხსნად ფუძეებს ტუტეები ეწოდება. ტუტეებია NaOH, KOH და სხვა. მათ ძლიერი ტუტე რეაქცია აქვთ. ტუტეების ხსნარების აორთქლებისას გამოიყოფა მყარი ტუტე. ამონიუმის ჰიდროჟანგი NH4OH აორთქლებისას იშლება ამიაკად და წყლად:
::::::::::::::**NH4OH = NH3 + H2O**
რომელთაგან ორივე ორთქლდება.

1. ფუძეების ყველაზე დამახასიათებელი თვისებაა ურთიერთქმედება მჟავასთან, რომლის დროსაც მიიღება მარილი და წყალი:
:::::::::::::**2NaOH+H2SO4=Na2SO4+2H2O**

ამ რეაქციის შედეგად მიღებულ ხსნარში არ არის არც მჟავა და არც ტუტე.

ხსნარს,რომელშიც არ არის არც მჟავა და არც ტუტე, *ნეიტრალური ხსნარი* ეწოდება.**

მჟავასთან რეაქციაში შედიან ასევე უხსნადი ფუძეებიც:
::::::::::::**Cu(OH)2+2HCl=CuCl2+2H2O**
მჟავას ურთიერთქმედებას ფუძესთან, რის შედეგადაც მიიღება მარილი და წყალი, **ნეიტრალიზაციის რეაქცია** ეწოდება.**

2. ტუტეები ურთიერთმოქმედებს მჟავაოქსიდებთან:
::::::::::::**2NaOH+CO2=Na2CO3+H2O**
::::::::::::**2KOH+SO3=K2SO4+H2O**
3. ტუტე ურთიერთქმედებს მარილთან, თუ რეაქციის შედეგად გამოიყოფა წყალში უხსნადი ფუძე ან მარილი:
::::::::::::**2NaOH+CuCl2=Cu(OH)2**(ილექება)**+2NaCl**
4. წყალში უხსნადი ფუძე გახურებით იშლება:
::::::::::::**Cu(OH)2 → CuO+H2O**
::::::::::::**2Fe(OH)3 → Fe2O3+3H2O**
5. ტუტეების კონცენტრირებული ხსნარები მოქმედებს ორგანულ ნივთიერებებზე და შლის მათ. ამიტომ NaOH-ს, KOH-ს და სხვ. მწვავე ტუტეებს უწოდებენ სხეულზე მათი მოხვედრა ძალიან სახიფათოა.

კატეგორია:ფუძეები
ამსტერდამის უნივერსიტეტი

მინი|250პქ|ამსტერდამის უნივერსიტეტი
**ამსტერდამის უნივერსიტეტი** () — საჯარო უნივერსიტეტი, რომელიც მდებარეობს ნიდერლანდების დედაქალაქის ამსტერდამის შუაგულში. 2014 წლის მონაცემით უნივერსიტეტს ჰყავდა 31 186 სტუდენტი და დაახლოებით 5000 თანამშრომელი. ამსტერდამის უნივერსიტეტის ბიუჯეტი შეადგენს 600 მილიონ ევროს.. უნივერსიტეტს აქვს 7 ფაკულტეტი: ჰუმანიტარული მეცნიერებების, სოციალური მეცნიერებების, ეკონომიკის, სამართლის, საბუნებისმეტყველო მეცნიერებების, მედიცინისა და სტომატოლოგიის. 

ამსტერდამის უნივერსიტეტი *U.S. News & World Report* Best Global Universities Ranking რეიტინგში ევროპის საუკეთესო 10 საუკეთესო უნივერსიტეტს შორისაა . ამსტერდამის უნივერსიტეტი გააჩნია სტუდენტების მიღების განსაკუთრებით დაბალი პროცენტულობითაც, უნივერსიტეტი საერთაშორისო აპლიკანტების მხოლოდ 4% იღებს წლიურად. 

უნივერსიტეტი გამოირჩევა სწავლების ინტერნაციონალიზაციით. კერძოდ, იგი საერთაშორისო და ადგილობრივ სტუდენტებს სთავაზობს 85-ზე მეტ ინგლისურენოვან სამაგისტრო პროგრამას.

ამსტერდამის უნივერსიტეტთან ერთად ამსტერდამში ასევე არსებობს ამსტერდამის თავისუფალი უნივერსიტეტი.

## რესურსები ინტერნეტში 
* 

## სქოლიო
კატეგორია:ნიდერლანდების უნივერსიტეტები
კატეგორია:უნივერსიტეტები ანბანის მიხედვით
მჟავა

**მჟავები** — რთული ნივთიერებები, რომელთა მოლეკულების შემადგენლობაში შედის წყალბადატომები, ამ უკანასკნელთ მეტალის ატომებით ჩანაცვლების ან მათთან გაცვლის უნარი აქვთ.

მჟავები ისეთ ელექტროლიტებია, რომლებიც წყალხსნარებში დისოცირდებიან და წარმოქმნიან წყალბად–იონებს. როგორც ქვემოთ ჩანს, მჟავების დისოციაციით წყალხსნარებში წარმოიქმნება წყალბად–იონები და მჟავას ანიონები.

მჟავათა ძალა დამოკიდებულია მათი დისოციაციის ხარისხზე.
მაგალითად:
::::::::::::::**HCl = H+ + Cl_**
::::::::::::::**HNO3 = H+ + NO3-**
ან უფრო ზუსტად, 
 
::::::::::::::**H2O+HNO3=H3O++NO3-**
ამიტომ მჟავა მით უფრო ძლიერია, რაც უფრო მტკიცეა არამეტალის ცენტრალური ატომის ბმა ჟანგბადთან. ცხადია, მუხტის გადიდება, ე.ი არამეტალის ცენტრალური ატომის ვალენტობის მატება და მისი რადიუსის შემცირება ადიდებს მჟავას ძალას. მაგ. სილიციუმის მჟავა სუსტია, ფოსფორმჟავა საშუალო ძალისაა, გოგირდმჟავა ძლიერი და ქლორმჟავა მეტად ძლიერია. ამასთავე ცნობილია, რომ ნახშირმჟავა სილიციუმმჟავაზე ძლიერია, ხოლო აზოტმჟავა-ფოსფორმჟავაზე.
 
:H2CO3, HNO3
:H2SiO3, H3PO4, H2SO4, 
:___________________________
:მჟავათა ძალის მატება
 
თუ არამეტალი რამდენიმე მჟავას წარმოქმნის, უფრო ძლიერი იქნება ის, რომელშიც არამეტალი მაქსიმალურ ვალენტობას იჩენს. მაგ, გოგირდმჟავა ძლიერია, ვიდრე გოგოირდოვანი მჟავა ან ქლორის მჟავები

### ჟანგბადიანი მჟავები 
ნებისმიერი მჟავა შეიცავს წყალბადს და ელემენტს, რომელიც წყალბადთან ერთად მჟავას წარმოქმნის. ზოგიერთი მჟავა ამ ორი ელემენტის გარდა ჟანგბადსაც შეიცავს, ასეთ მჟავებს ჟანგბადიანი მჟავები ეწოდება. შესაბამისად, შედგენილობის მიხედვით გვაქვს ჟანგბადიანი და უჟანგბადო მჟავეები.
მეტალის ატომებით ჩანაცვლების უნარის მქონე წყალბადის ატომების რიცხვით განასხვავებენ ერთფუძიან, ორფუძიან და სამფუძიან მჟავებს.
:::ერთფუძიანია:HCl, HF, HBr, HNO3
:::ორფუძიანია:H2S, H2SO4, H2SO3, H2CO3
:::სამფუძიანია:H3PO4, H3PO3.

## მჟავათა სახელწოდებები 
|}

## თვისებები 
მარილმჟავა, აზოტმჟავა, გოგირდმჟავა და ზოგი სხვა მჟავა უფერო სითხეებია. ფოსფორმჟავა, ბორისმჟავა, მეტაფოსფორმჟავა და სხვ. მყარი კრისტალური ნივთიერებებია. თითქმის ყველა მჟავა იხსნება წყალში და მიღებულ ხსნარს აქვს მჟავე გემო. მკვახე ხილის მჟავე გემო გამოწვეულია სხვადასხვა ორგანული მჟავებით.
სილიციუმის(H2SiO3) მჟავა წყალში უხსნადია.
მჟავათა ხსნარები ფერს უცვლის ინდიკატორებს.
მჟავას ხსნარში ლაკმუსი წითლდება, მეთილნარინჯი ვარდისფერი ხდება, ფენოლფთალეინი ფერს არ იცვლის.

მჟავები ქიმიურად მეტად აქტიური ნივთიერებებია. ბევრ ნივთიერებასთან ისინი ჩვეულებრივ ტემპერატურაზეც ენერგიულად რეაგირებენ:
1.მჟავა ურთიერთქმედებს ფუძესთან, მიიღება მარილი და წყალი:
:::::**HNO3+NaOH=NaNO3+H2O**
:::::**H2SO4+2KOH=K2SO4+2H2O**
Одноклассники.ru

**Одноклассники** *(www.odnoklassniki.ru, ოდნოკლასნიკი.რუ)* — სოციალური ქსელის ტიპის საიტი, რომელზეც შესაძლებელია მეგობრებისა და თანაკლასელების პოვნა, მათი საკუთარ სიებში დამატება, ონლაინ თამაშების თამაში, სურათების გამოქვეყნება (ასევე მათი შეფასება ხუთბალიანი სისტემით და მათი კომენტირება).

საიტი ამუშავდა 2006 წლის 4 მარტს და წარმოადგენს ამერიკული Classmates.com–ის ანალოგს. საიტი ძირითადად პოპულარულია ყოფილ სსრკ-ის ქვეყნებში. 2013 წლის 1 იანვრის მონაცემებით საიტზე დარეგისტრირებული იყო დაახლოებით 205 მლნ მომხმარებელი.

საქართველოში Одноклассники-ს მომხმარებელთა მაქსიმალური რაოდენობა დაფიქსირდა 2009 წელს, როდესაც საიტი Alexa Internet-ის რეიტინგით პირველი იყო საქართველოდან მოხმარებულ საიტებს შორის. 2011 წლისთვის Одноклассники-მა კონკურენციის შედეგად ქართული ბაზრის უდიდესი წილი Facebook-თან დაკარგა და მე-5 პოზიციაზე გადაინაცვლა .

## რესურსები ინტერნეტში
* ოფიციალური საიტი

## სქოლიო 
კატეგორია:სოციალური ქსელები
კატეგორია:ონლაინ სოციალური ქსელები
Starless and Bible Black

***Starless and Bible Black*** () — პროგრესული როკ-ჯგუფ King Crimson-ის მეექვსე სტუდიური ალბომი, გამოცემული 1974 წლის 29 მარტს. მისი სიმღერების უმეტესობის ვოკალური ნაწილი სატირულ ხასიათს ატარებს. ეს არის კომენტარები საზოგადოების მატერიალისტურ მისწრაფებებზე, განსაკუთრებით - მუსიკალურ ინდუსტრიაზე. იგივე შეიძლება ითქვა წინა ალბომის კომპოზიციაზე „Easy Money“. დისკზე გამეფებულ საერთო განწყობას ნეიტრალურ ხასიათს ანიჭებს „The Night Watch“.

## სიმღერების სია 
## პერსონალი 
* რობერტ ფრიპი – გიტარა, მელოტრონი, ელექტრონული ფორტეპიანო
* ჯონ უეტონი – ბას გიტარა, ვოკალი
* ბილ ბრუფორდი – დასარტყმელი საკრავები, პერკუსია
* დეივიდ კროსი – ვიოლინო, ვიოლა, მელოტრონი, ელექტრონული ფორტეპიანო

## სქოლიო 
კატეგორია:პროგრესული როკ-ალბომები
კატეგორია:King Crimson-ის ალბომები
კატეგორია:1974 წლის ალბომები
კატეგორია:E.G. Records-ის ალბომები
კატეგორია:Island Records-ის ალბომები
კატეგორია:Polydor Records-ის ალბომები
კატეგორია:Virgin Records-ის ალბომები
სინტაგმა

**სინტაგმა** () — შესიტყვება, ორი ან მეტი ენობრივი ერთეულის შეხამება მეტყველების ნაკადში. რამდენადაც მეტყველება სმენით აღიქმება, იგი დროში განფენილობით ხასიათდება. ამიტომ მეტყველების ნაკადში ერთმანეთს შეეხამება ერთმანეთის მომდევნო ერთეულები. ჩვეულებრივ სინტაგმას ქმნიან სიტყვათა შეხამებები (შესიტყვებები): „სახლის + წინ“, „ქვითკირის + სახლი“, „სახლში + შევიდა“, „სახლი + დაინგრა“... მათ გარეგან სინტაგმას უწოდებენ. მაგრამ სინტაგმას შეიძლება ქმნიდეს ისეთი ენობრივი ერთეულები, რომლებიც სიტყვაზე მოკლეა: „გადა+სახლება“, „სახლ-ეული“, „სახლ+კარი“, „სახლ+მმართველობა“... ამ შემთხვევაში შინაგან სინტაგმაზე ლაპარაკობენ. სინტაგმა შეიძლება შედგებოდეს სიტყვაზე უფრო გრძელი ერთეულებისაგანაც: „მაღლობზე დგას + ორსართულიანი ქვითკირის სახლი“.

## იხილეთ აგრეთვე
* სინტაგმატიკა
* სინტაქტიკა
* სინტაქსი

## ლიტერატურა
კატეგორია:ენა
კატეგორია:ენათმეცნიერება
კაიშიადორისის რაიონი

**კაიშიადორისის რაიონი** () — რაიონი ლიეტუვაში კაუნასის მაზრაში.

## დასახლებული პუნქტები
*2 ქალაქი – კაიშიადორისი და ჟეჟმარიაი;
*3 დაბა – კრუონისი, რუმშიშკესი და ჟასლიაი;
*401 სოფელი.

მოსახლეობის რაოდენობა (2001):
*კაიშიადორისი – 10 002
*ჟეჟმარიაი – 3 884
*პრავენიშკეს II – 2 672
*რუმშიშკესი – 1 833
*გუდენა– 1 664
*ჟასლიაი – 818
*სტასიუნაი– 812
*კრუონისი – 726
*დოვაიონონისი – 695
*პრავენიშკესი– 562

კატეგორია:ლიეტუვის რაიონები
ალექსანდრე I იაგელონი

thumb||
**ალექსანდრე I იაგელონი** (ლიეტ. Aleksandras Jogailaitis; პოლ. Aleksander Jagiellończyk; 1461 წლის 5 აგვისტო - 1506 წლის 19 აგვისტო) — ლიტვის დიდი მთავარი და მოგვიანებით პოლონეთის მეფე, იყო პოლონეთის მეფე კაზიმირ IV იაგელონის მეოთხე ვაჟი. მამამისის გარდაცვალების შემდეგ აირჩიეს ლიტვის დიდ მთავრად (1492) წელს, ხოლო პოლონეთის მეფე გახდა 1501 წელს თავისი ძმის იან I ობლახტის გარდაცვალების შემდეგ.

## ბიოგრაფია 
ალექსანდრე I იაგელონი იყო პოლონეთის მეფის კაზიმირ IV-ისა და ელენე მოსკოველის შვილი, დაიბადა 1461 წელს. 
ალექსანდრეს არ ჰქონდა საკმარისი ფულადი სახსრები, ამიტომაც იძულებული გახდა ქედი მოეხარა პოლონეთის სენატისა და დიდებულების წინაშე, რომლებმაც ჩამოართვეს მას უფლება, ეკონტროლებინა ზარაფხანა (მემდეგში მნიშვნელოვანი შემოსავლიანი წყარო პოლონეთის მეფეებისთვის). ამ ნაბიჯით, სენატი და დიდებულები ცდილობდნენ ალექსანდრე დაემორჩილებინათ. თუმცა, იგი ფულადი სახსრების გარეშე ვერ გაუწევდა წინააღმდეგობას ტევტონელ რაინდებს და ვერც ლიტვის დიდი სამთავროს დაცვას თათართა და მოსკოვის დიდი მთავრის ვასილ III-ის თავდასხმებისგან. ყველაზე დიდი რისი გაკეთებაც შეეძლო ლიტვის დიდ მთავარს, იყო გაემაგრებინა სმოლენსკი და სხვა ციხე-სიმაგრეები, ან გამოეყენებინა თავისი ცოლი ელენე, ვასილ III-ის ასული, ეშუამდგომლა მამამისთან ვადროშას ბრძოლაში (1500) განცდილი კატასტროფული მარცხის შემდეგ. ამ ზავის პირობებით, ალექსანდრე I იძულებული იყო რუსეთისთვის გადაეცა ლიტვის შემადგენლობაში მყოფი რუსული მიწები, რომლებიც ლიტვის ფართობის მესამედს შეადგენდნენ.

ალექსანდრეს ზეობისას პოლონეთს განუდგა ქვეშევრდომი მოლდავეთის სამთავრო, რაც შეურაცხმყოფელი იყო პოლონეთისთვის, მისი რეპუტაციისთვის. მხოლოდ სტეფენ III-ის გარდაცვალების შემდეგ გახდა შესაძლებელი პოლონეთი დაპატრონებოდა თავის სამფლობელოებს მდინარე დუნაიზე. გულუხვობას იჩენდა პაპ იულიუს II-ც, რომელმაც გამოსცა 29 ბულა პოლონეთის დასახმარებლად. იგი ალექსანდრე I-ს ფინანსურადაც უმართავდა ხელს, რათა აელაგმა ტევტონთა ორდენის ქედმაღლობა.

ალექსანდრე იაგელონი პოლონეთში თავს უცხოდ გრძნობდა, ლიტვა მისთვის ნამდვილი სამშობლო იყო. თანამემამულე ლიტველების მიმართ უმთავრესად კეთილგანწყობილი იყო. თუმცა, ყველაზე მეტად აფასებდა სახელოვან ლიტველ მსხვილ მემამულეს, მიხეილ გლინსკის. მან მეფის ნდობა მოიპოვა კლეხთან თათრების გამანადგურებელი დამარცხების შემდეგ (1506 წლის 19 აგვისტო). ეს იყო სასიხარულო ამბავი, რომელიც ვილნიუსში, სასიკვდილო სარეცელზე ახარა გლინსკიმ მომაკვდავ ალექსანდრეს. არის საბუთი იმისა, რომ ალექსანდრეს ჰყავდა ერთი შვილი მაინც, რომელიც მეთავეობდა იაგელონების შტოს მამის გარდაცვალების შემდეგ. თუმცა, ეს არ არის ამომწურავი მოსაზრება. იგი დაკრძალეს ვილნიუსის საკათედრო ტაძარში. 

აღსანიშნავია ის, რომ ალექსანდრე იაგელონი იყო ბოლო გედიმინოვჩი მეფე, რომელმაც მემკვიდრეობით შეინარჩუნა ლიტვური იაგელონების ოჯახის ენად. მისი გარდაცვალების შემდეგ მათი ოჯახი პოლონურენოვანი გახდა. ამგვარად, იაგელონები სრულად გაპოლონელდნენ.

## წინაპრები 
## რესურსები ინტერნეტში 
* Pages and Forums on the Lithuanian History 
* Aleksander Jagiellon on Find-A-Grave

კატეგორია:ლიტვის დიდი მთავრები
კატეგორია:პოლონეთის მეფეები
კატეგორია:იაგელონები
პოლიკარპული მცენარეები

**პოლიკარპული მცენარეები** (პოლი... და    — ნაყოფი) — მცენარეები, რომლებიც სიცოცხლეში მრავალჯერ ყვავილობენ და ნაყოფმსმოიარობენ. მიეკუთვნება მრავალწლოვან ყვავილოვან მცენარეთა უმრავსელობა.

## იხილეთ აგრეთვე
*მონოკარპული მცენარეები

## ლიტერატურა
კატეგორია:მცენარეები
ხსნარები

(NaCl) გახსნით.]]
**ხსნარი** ქიმიაში — ნარევი, რომელიც შედგება ორი ან მეტი ნივთიერებისგან . ის ნივთიერება, რომელშიც იხსნება სხვა ნივთიერება, ცნობილია როგორც გამხსნელი. ჩვეულებრივ, ხსნარში გამხსნელი ნივთიერება უფრო მეტია, ვიდრე გახსნილი.  ხსნარში გახსნილი ნივთიერების კონცენტრაცია  მასაში გამოისახება მთლიანი ხსნარის მასის პროცენტულად. ტერმინ „წყალხსნარში“ კი იგულისხმება ხსნარი სადაც ერთ-ერთი ნივთიერება აუცილებლად წყალია. 

## ხსნარის ტიპები
### აირადი ხსნარი
თუ გამხსნელი არის აირი მოცემულ პირობებში მასში მხოლოდ აირები იხსნება. ამგვარი ხსნარის მაგალითია ჰაერი (აზოტში გახსნილი ჟანგბადი და სხვა აირები). ლიტერატურის ნაწილში, ისინი არც კი განიხილებიან, როგორც ხსნარები, მაგრამ განიხილებიან, როგორც ნარევები.

### თხევადი ხსნარი
თუ გამხსნელი თხევადია, მაშინ თითქმის ყველა აირის, სითხეების და მყარი ნივთიერებების  გახსნაა მასში შესაძლებელი. ზოგიერთი მაგალითი:

***აირი თხევად გამხსნელში**
:*წყალში გახსნილი ჟანგბადი
:* წყალში გახსნილი ნახშირორჟანგი - ნაკლებად მარტივი მაგალითია, რადგან თან ახლავს ქიმიური რეაქცია (წარმოიქმნება იონები). 

***თხევადი თხევად გამხსნელში**
:*ორი ან ორზე მეტი თხევადი ნივთიერების შერევით მაგრამ სხვადასხვა კონცენტრაციით, რთა მივიღოთ ხსნარის მუდმივა. (ხსნარის ჰომოგენიზაცია)
:*ალკოჰოლური სასმელების, ძირითადად წყალში ეთანოლის გახსნა.

***მყარი თხევად გამხსნელში**
:* საქაროზას წყალში გახსნა.
:*ნატრიუმის ქლორიდი (NaCl) (სუფრის მარილი) ან ნებისმიერი სხვა მარილი წყალში გახსნა, რომლებიც ქმნიან ელექტროლიტებს: დაშლისას, მარილი იყოფა იონებად.
:*არა-წყალხსნარში სადაც გამხსნელი წყალი არ არის.
:*მოცემულია მაგალითები როდესაც თხევადი ხსნარები არ არის ერთგვაროვანი ასეთებია: კოლოიდები, სუსპენზიები ემულსიები კი არ განიხილება ხსნარებად.

### მყარი ხნარი
იმ შემთხვევაში თუ გამხსნელი მყარი ნივთიერება, მაშინ მასში შეიძლება გაიხსნან აირები, სითხეები და მყარი ნივთიერებები.

***აირი მყარ გამხსნელში**
:*წყალბადი საკმაოდ კარგად იხსნება მეტალებში, განსაკუთრებით პალადიუმში; ეს შესწავლილია, როგორც წყალბადის შენახვის საშუალება.

***თხევადი მყარ გამხსნელში**
:*ვერცხლისწყლის ოქროში გახსნა(ფორმირდება ამალგამი).
:*წყლის გახსნა შაქარში ფორმირდება (ტენიანი მყარი ნივთიერება).
:*ჰექსანის პარაფინის ცვილში გახსნა.

***მყარი მყარ გამხსნელში**
:*ფოლადი ნახშირბადის და რკინის შენადნობი (ნარევი).
:*შენადნობები რომლებიც ჰგვანან ბრინჯაოს და სხვა მრავალს.
:*პოლიმერების დანამატები(ნივთიერებები რომლებიც ზრდიან პლასტიურობას ან ამცირებენ მასალების სიბლანტეს).

## რესურსები ინტერნეტში
*IUPAC, Compendium of Chemical Terminology, 2nd ed. (the "Gold Book") (1997). Online corrected version:  (2006–) "solution". doi:10.1351/goldbook.S05746

## სქოლიო
კატეგორია:ხსნარები
Rushes

{{ინფოდაფა ალბომი
| სახელწოდება        = Rushes
| ტიპი = studio
| შემსრულებელი      = The Fireman
| გარეკანი     = Fireman Rushes.jpg
| გამოცემის თარიღი   = 21 სექტემბერი, 1998
| ჩაწერის თარიღი    = 1998
| ჟანრი       = ემბიენტი
| ხანგრძლივობა      = 61:20
| ლეიბლი       = Hydra/EMI Records7243 4 97055 2 4E2-97055 |
| პროდიუსერი    = The Fireman
| წინა_სახელწოდება = Strawberries Oceans Ships Forest
| წინა_წელი  = 1993
| შემდეგი_სახელწოდება = Liverpool Sound Collage
| შემდეგი_წელი  = 2000
|სხვადასხვა=

***Rushes*** — ინგლისელი მუსიკოს პოლ მაკ-კარტნის და პროდიუსერ Youth-ის პროექტ The Fireman-ის 1998 წლის სტუდიური ალბომი. დისკს უფრო მეტი წარმატება ხვდა წილად, ვის მის წინამორბედს, *Strawberries Oceans Ships Forest*. შემდგომში, მაკ-კარტნისა და მუსიკოს მარტინ გლოვერის ეს თანამშრომლობა განმეორდა მაკ-კარტნის საკუთარ დისკზე *Liverpool Sound Collage* (2000), ხოლო პროექტის შემდეგი დისკი, *Electric Arguments* მხოლოდ 2008 წელს გამოჩნდა.

ამჟამად *Rushes* აღარ გამოიცემა.

## სიმღერების სია
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1998 წლის ალბომები
კატეგორია:The Fireman-ის ალბომები
კატეგორია:ალბომები პოლ მაკ-კარტნის პროდიუსერობით
კატეგორია:ალბომები მარტინ გლოვერის პროდიუსერობით
ფონოგრაფი

[thumb|ედისონის ფონოგრაფის პატენტის მისაღბად გამზადებული ნახაზები, [18 მაისი, 1880 წელი.]]
**ფონოგრაფი** (ფონო... და ბერძნ. grapho — ვწერ) — მექანიკური ბგერათჩაწერისა და ბგერათწარმოების ხელსაწყო; გამოიგონა ტ. ედისონმა 1877 წელს. ბგერა იწერებოდა ლილვაკზე შემოხვეული კალის კილიტაზე (ან ცვილით დაფარულ ქაღალდის ლენტზე) მემბრანასთან დაკავშირებული ნემსით (საჭრისით), კილიტის ზედაპირს ნემსი კაწრავდა (ქმნიდა ცვალებადი სიღრმის ხრახნულ ღარაკს). ბგერათა აღწარმოების დროს ღარში მოძრავი ნემსი ირხეოდა და მასთან დაკავშირებული მემბრანა ბგერას გამოცემდა. გაუმჯობესებულ ფონოგრაფს XX საუკუნის 30-იან წლებში იყენებდნენ დიქტოფონის სახით, ფონოგრაფის საფუძველზე შექმნილი იყო გრამოფონი და პატეფონი, რომლებიც XX საუკუნის 40-50-იან წლებში შეცვალა ელექტომექანიკურმა და მაგნიტურმა ჩამწერმა, აგრეთვე აღმწარმოებელმა მოწყობილობამ (მაგ., ელექტროფონი, მაგნიტოფონი და სხვა).

## ლიტერატურა 
* ქსე, ტ. 10, გვ. 363, თბ., 1986

კატეგორია:აუდიო ტექნიკა
იაკობ პოლონსკი

**იაკობ პეტრეს ძე  პოლონსკი** () (დ.  18 დეკემბერი [ძვ. სტ. 6 დეკემბერი], 1819, რიაზანი — გ. 30 ოქტომბერი  [ძვ. სტ. 18 ოქტომბერი], 1898, პეტერბურგი; დაკრძალულია რიაზანში) — რუსი პოეტი.

## ბიოგრაფია
1840 წლიდან დაიწყო ლიტერატურული მოღვაწეობა. 1846-1851 წლებში თბილისში ცხოვრობდა, მუშაობდა გაზეთ „ზაკავკაზსკი  ვესტნიკის“ რედაქტორის (პ. იოსელიანი) თანაშემწედ. შეიაწავლა ქართული ენა, საქართველოს წარსული და აწმყო. დაუახლოვდა ალექსანდრე ჭავჭავაძეს,  გიორგი ერისთავს, დიმიტრი ყიფიანს, მირზა ფათალი ახუნდოვსა და სხვებს. თბილისის პრესაში გამოქვეყნდა იაკობ პოლონსკის „თბილისის სტატისტიკური ნარკვევი“ (1847), წერილები საქართველოს ისტორიის, ქართული ფოლკლორის, ლიტერატურისა და თეატრის შესახებ. მასვე ეკუთვნის თბილისის, ქუთაისის, გორის, დუშეთის, და სხვა ქალაქების ჩანახატები. 

თბილისში გამოსცა პოეტური კრებულები „საზანდარი“ (1849) და „რამდენიმე ლექსი“ (1851). პოლონსკის ეკუთვნის რუსულ ლიტერატურაში რუსთაველისადმი მიძღვნილი პირველი ლექსი და პირველი გამოკვლევები საიათნოვასა და გ. ერისთავვის შესახებ. პოლონსკის პოეზიაში, ისევე როგორც მის პროზაულ („თბილისის ქოხები“, „ორი უცნობი — ცოცხალი და მკვდარი“) და დრამატულ („იმერთა დარეჯაბი“) თხზულებებში აღბეჭდილია არა პირობით-ეგზოტიკური, არამედ თვითმყოფი, თავისთავადი საქართველო. 1851 წლიდან პეტერბურგში ცხოვრობდა, თანამშრომლობდა ჟურნალ „სოვრემენნიკსა“ და „ოტეჩესტვენნიე ზაპისკიში“, რედაქტორობდა ჟურნალ „რუსკოე სლოვოს“ (1859-1860). 60-70-იან წლებში სალტიკოვ-შჩედრინი, კუროჩკინი, მინაევი აკრიტიკებდნენ პოლონსკის ეკლექტიზმისა და „წმინდა ხელოვნების“ მიმდევრობისათვის.

1887 წელს, პოლონსკის მოღვაწეობის 50 წლისთავზე, ქართველმა ინტელიგენციამ მის იუბილეზე დავით ერისთავი გაგზავნა. 1891 წელს პოლონსკიმ გაიცნო აკაკი წერეთელი, პეტერბურგშივე შეხვდა ილია ჭავჭავაძესა და ნიკო ნიკოლაძეს.

## ლიტერატურა
## სქოლიო
კატეგორია:რუსი პოეტები
კატეგორია:დაბადებული 1819
კატეგორია:გარდაცვლილი 1898
კატეგორია:მწერლები ანბანის მიხედვით
კატეგორია:წმინდა სტანისლავის I ხარისხის ორდენის კავალრები
კატეგორია:სანქტ-პეტერბურგში გარდაცვლილები
კედაინიაის რაიონი

**კედაინიაის რაიონი** () — რაიონი ცენტრალურ ლიეტუვაში, კაუნასის მაზრაში.

thumb|left|250px|ლიეტუვის გეოგრაფიული ცენტრი

## დასახლებული პუნქტები
* 1 ქალაქი — კედაინიაი;
* 10 დაბა — აკადემია, დოტნუვა, გუჯიუნაი, იოსვაინიაი, კრაკესი, პაგირიაი, პერნარავა, სურვილილიკშისი, შეტა და ტრუსკავა;
* 534 სოფელი.

მოსახლეობის რაოდენობა (2001):
* კედაიანი — 32 048
* იოსვაიანიაი — 1 545
* ვილანიაი— 1 490
* ვაინოტიშკიაი — 1 058
* პელედნაგიაი — 1 039
* შეტა — 1 025
* კრაკესი — 991
* ლაბუნავა— 939
* აკადემია — 873
* დოტნუვა — 775

კატეგორია:ლიეტუვის რაიონები
კელმის რაიონი

**კელმის რაიონი** () — რაიონი ჩრდილო–დასავლეთ ლიეტუვაში, შიაულიაის მაზრაში. 

## დასახლებული პუნქტები 
* 3 ქალაქი – კელმე, ტიტუვენიაი, უჟვენტისი;
* 6 დაბა – კარკლენაი, კრაჟიაი, ლიოლიაი, პაშილე, შაუკენაი და ჟალპიაი;
* 817 სოფელი.

მოსახლეობის რაოდენობა (2001):
* კელმე – 10 900
* ტიტუვენიაი – 2 851
* უჟვენტისი – 898
* კრაჟიაი – 784
* შაუკენაი – 721
* ლიოლიაი – 544
* ბაიგუვა – 534
* კუკეჩიაი – 529
* პაგრიჟუვისი – 461
* ვერპენა – 452

## თვითმმართველობა
რაიონი მოიცავს 11 სამამასახლისოს: 
* კელმის () 
* კელმის სასოფლო ()  
* კრაჟიაის () 
* კუკეჩიაის() 
* ლიოლიაის() 
* პაკრაჟანჩიოს ()
* შაუკენაის () 
* ტიტუვენიაის () 
* ტიტუვენიაის სასოფლო() 
* უჟვენტისის ()
* ვაიგუვის ()

კატეგორია:ლიეტუვის რაიონები
ტროინატი

ქრონიკის მიხედვით, 1578 წელი]]
**ტროინატი** იგივე **ტრენიოტა** (, , ; დ. 1210 — გ. 1264) — ლიტვის დიდი მთავარი 1263-1264 წლებში. იგი იყო ლიტვის პირვველი მეფის, მინდაუგასის ძმის შვილი. როდესაც  მინდაუგასმა მიიღო ქრისტიანობა, რათა ტევტონთა ორდენსა და ლივონიის ორდენის რაინდებს შეეჩერებინათ ლიტვაზე თავდასხმები, ტროინატი სანიმუშო წარმართად რჩებოდა. ვარაუდობენ, რომ მას სამართავად ჩაბარებული ჰქონდა ჟემაიტია. მინდაუგასის ნაბიჯის მიუხედავად ტევტონთა რეგულარული თავდასხმები ლიტვის ტერიტორიაზე გრძელდებოდა. 1260 წელს დურბესთან ბრძოლის შემდეგ ტროინატმა დაარწმუნა მინდაუგასი, რომ უარეყო ქრისტიანობა და კვლავ წარმართობას დაბრუნებოდა. ამის შემდეგ, მათ შეუტიეს ტევტონებს, თუმცა თავდასხმა წარუმატებელი აღმოჩნდა, ტევტონებს მცირე დანაკლისი მოუტანა. მინდაუგასს როგორც ჩანს აღარ იტაცებდა ტროინატთან მოკავშირეობა. სანამ მინდაუგასი რამეს მოიმოქმედებდა თავისი წარმართი ძმის შვილის წინააღმდეგ, დაასწრო ტროინატმა და დაუმანტასთან ერთად მოკლა თავის ორ შვილთან ერთად. 1263 წელს, მან მიითვისა სამეფო გვირგვინი და ლიტვა წარმართობისკენ მიაქცია. თუმცა ტროინატს დიდხანს არ დასცალდა, ერთ წელიწადში მინდაუგასის შვილმა ვაიშვილკასმა ტახტიდან ჩამოაგდო. 

## ლიტერატურა
* 

## რესურსები ინტერნეტში
კატეგორია:ლიტვის დიდი სამთავრო
კატეგორია:ლიტვის დიდი მთავრები
კატეგორია:დაბადებული 1210
კატეგორია:გარდაცვლილი 1264
კატეგორია:დაბადების წელი უცნობია
კატეგორია:ლიეტუვაში დაბადებულები
კატეგორია:უზურპატორები
Beat (King Crimson-ის ალბომი)

***Beat*** () — ინგლისური პროგრესული როკ-ჯგუფ King Crimson-ის 1982 წლის სტუდიური ალბომი, რიგით მეორე დისკი ერთგვარ ტრილოგიაში, რომელსაც წარმოადგენს სამი ალბომი - Discipline, Beat და Three Of A Perfect Pair. ჯგუფის 13 სტუდიური ალბომიდან ეს ერთადერთია, რომელსაც არ გააჩნია სასათაურო სიმღერა, თუმცა სიტყვა Beat ჟღერს სიმღერაში Heartbeat.

## სიმღერების სია
## პერსონალი 
* რობერტ ფრიპი – გიტარა, ფრიპერტრონიკა, ორგანი
* ედრიან ბელიუ – გიტარა, ვოკალი
* ტონი ლევინი – ბას გიტარა, ჩეპმენ სტიკი, ვოკალი
* ბილ ბრუფორდი – დასარტყმელი საკრავები

## სქოლიო 
კატეგორია:პროგრესული როკ-ალბომები
კატეგორია:King Crimson-ის ალბომები
კატეგორია:1982 წლის ალბომები
კატეგორია:E.G. Records-ის ალბომები
Three of a Perfect Pair

***Three of a Perfect Pair*** () — ინგლისური პროგრესული როკ-ჯგუფ King Crimson-ის 1984 წლის სტუდიური ალბომი და რიგით მესამე დისკი ერთგვარ ტრილოგიაში, რომელსაც წარმოადგენს სამი ალბომი - *Discipline*, *Beat* და *Three Of A Perfect Pair*.

საგულისხმოა, რომ ალბომს გამოარჩევს გრამფირფიტის ორი მხარის თავისებურება. პირველზე მოთავსდა უფრო მსუბუქი სიმღერები, ფართო მასისათვის განკუთვნილი. მეორე მხარეს მოხვდა ექსპერიმენტული ნომრები, King Crimson-ის ძველ სტილში.

2001 წლის გამოცემაში დაემატა კიდევ რამდენიმე კომპოზიცია, მათ შორის - სინგლის „Sleepless“ რემიქსები.

## სიმღერების სია
## პერსონალი 
* რობერტ ფრიპი – გიტარა
* ედრიან ბელიუ – გიტარა, ვოკალი
* ტონი ლევინი – ბას-გიტარა, ჩეპმენ სტიკი, ვოკალი, სინთეზატორი
* ბილ ბრუფორდი – დასარტყმელი საკრავები

## რესურსები ინტერნეტში
* 

## სქოლიო 
კატეგორია:პროგრესული როკ-ალბომები
კატეგორია:King Crimson-ის ალბომები
კატეგორია:1984 წლის ალბომები
კატეგორია:E.G. Records-ის ალბომები
კატეგორია:Warner Bros. Records-ის ალბომები
კატეგორია:Virgin Records-ის ალბომები
პოლტავის ბრძოლა

thumb
**პოლტავის ბრძოლა** — გენერალური ბრძოლა 27 ივნისს (8 ივლისი) რუსეთისა და შვედეთის ჯარებს შორის 1700-1721 წლების ჩრდილოეთის ომის დროს. 1709 წლის აპრილს შვედეთის ჯარებმა კარლ XII სარდლობით ალყა შემოარტყეს პოლტავას. ქალაქის მცირერიცხოვანმა გარნიზონმა წარმატებით მოიგერია რამდენიმე იერიში. მაისის ბოლოს პოლტავის რაიონში მივიდა რუსეთის არმიის ძირითადი ძალები პეტრე I-ის სარდლობით. 16 (27) ივნისს სამხედრო საბჭომ გადაწყვიტა გაემართა გენერალური ბრძოლა.

25 ივნისს (6 ივლისი) რუსეთის არმია (42 ათასი კაცი, 72 ქვემეხი) გამაგრდა პოლტავის ჩრდილოეთით 5 კმ-ზე. 26 ივნისს (7 ივლისი) შექმნა მოწინავე პოზიციები. კარლ XII-მ გადაწყვიტა იერიში მიეტანა რუსეთის ჯარზე. მისი ვარაუდით, რუსეთის ჯარის დამარცხება წააქეზებდა თურქეთს დაეწყო ომი რუსეთის წინააღმდეგ. იერიშისათვის გამოყვეს 20 ათასი კაცი და 4 ქვემეხი. 17 (28) ივნისს კარლ XII დაიჭრა და სარდლობა ფელდმარშალ კ. რენშილდს გადასცა. 27 ივნისს (8 ივლისი) ღამის 2 სთ-ზე შვედეთის ჯარმა შეუტია რუსების რედუტებს. რედუტების ძირითადი განივი ხაზის ფრთებიდან შემოვლის ცდა უშედეგოდ დამთავრდა, შვედეთის ჯარის მარჯვენა ფრთის ნაწილი განადგურდა. შვედებმა ვერც რედუტების ხაზის ფრონტალური გარღვევა შეძლეს. 9 სთ-ზე დაიწყო ხელჩართული ბრძოლა. ამავე დროს რუსების ცხენოსანთა ნაწილები ფლანგებიდან უტევდნენ მოწინააღმდეგეს. უკვე 11 სთზე შვედებმა დაიწყეს უწესრიგოდ უკან დახევა. შვედეთის არმიის ნარჩენები პერევოლოჩნისთან ტყვედ ჩაბარდნენ რუსეთის ჯარს. პოლტავის ბრძოლის შედეგად შვედეთის სამხედრო ძლიერება ძირფესვიანად შეირყა.

## ლიტერატურა 
კატეგორია:1709
კატეგორია:ჩრდილოეთის დიდი ომის ბრძოლები
კატეგორია:რუსეთის ბრძოლები
კატეგორია:XVIII საუკუნის ბრძოლები
კატეგორია:1709 წლის ბრძოლები
იურბარკასის რაიონი

**იურბარკასის რაიონი** () — მუნიციპალური გაერთიანება ლიეტუვაში, ტაურაგეს მაზრაში. 

## დასახლებული პუნქტები
* 2 ქალაქი – იურბარკასი და სმალინინკაი
* 9 დაბა – ერჟვილკასი, რაუდონე, სერეჯიუსი, სტაკიაი, შიმკაიჩიაი, ვაჯგირისი, ველიუონა და ვეშვილე
* 380 სოფელი.

*მოსახლეობის რაოდენობა (2001):*
* იურბარკასი – 13 797
* კლაუსუჩიაი – 1 050
* ვეშვილე – 1 045
* სკირსნემუნე – 905
* იურბარკაი – 898
* ველიუონა – 883
* სერეჯიუსი – 749
* რაუდონე – 716
* სმალინინკაი – 653
* ერჟვილკასი – 518

## თვითმმართველობა
რაიონი მოიცავს 11 სამამასახლისოს:
* ერჟვიკასის ()
* გირჯიაის () 
* იუოდაიჩიაის () 
* იურბარკაის () 
* იურბარკასის საქალაქო ()
* რაუდონეს () 
* სერეჯიუსის (  
* სკირსნემუნეს () 
* სმალინინკაის () 
* შიმკაიჩიაის  () 
* ველიუონა() 
* ვეშვილეს ()  

კატეგორია:ლიეტუვის რაიონები
ალექსანდრე კვახაძე

**ალექსანდრე (ლექსო) კვახაძე** (დ. 17 აგვისტო, 1984, მცხეთა) — ქართველი ფეხბურთელი, თამაშობდა ნახევარმცველის პოზიციაზე.

გამოირჩევა ძლიერი შორეული დარტყმებით. დასახელებულ იქნა 2008 წლის საქართველოს ეროვნული ჩემპიონატის საუკეთესო ცენტრალურ მცველად.

## კარიერა 
ალექსანდრე კვახაძემ კარიერა საფეხბურთო კლუბ „ვიტ ჯორჯიაში“ დაიწყო 17 წლის ასაკში. 2006-2007 წლის სეზონში ჩატარებული შესანიშნავი სეზონის შემდეგ საქართველოს ეროვნული ნაკრების მთავარმა მწვრთნელმა კლაუს ტოპმიოლერმა ქვეყნის მთავარ გუნდში უხმო და 2007 წლის 12 სექტემბერს ამხანაგურ მატჩში ძირითად შემადგენლობაში ათამაშა აზერბაიჯანის ეროვნულ გუნდთან. ამის შემდეგ ლექსოს კიდევ არაერთხელ მიეცა თავის გამოჩენის შესაძლებლობა. იყო გორის „დილას“ კაპიტანი.

## ტიტულები 
* უმაღლესი ლიგა ჩემპიონი (1): 2008/09, 2014/15
* უმაღლესი ლიგა მეორე ადგილი (1): 2012/13
* საქართველოს თასის მდლობელი: 2009/10
* საქართველოს სუპერთასის გამარჯვებული (2): 2009/10, 2010/2011
* საქართველოს სუპერთასის ფინალისტი (1): 2012/13

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი დილას ოფიციალურ საიტზე 

კატეგორია:ქართველი ფეხბურთელები
კატეგორია:დაბადებული 17 აგვისტო
კატეგორია:დაბადებული 1984
კატეგორია:ვიტ ჯორჯიას ფეხბურთელები
კატეგორია:რუსთავის მეტალურგის ფეხბურთელები
კატეგორია:ქუთაისის ტორპედოს ფეხბურთელები
კატეგორია:გორის დილას ფეხბურთელები
კატეგორია:ცოცხალი ადამიანები